**Erklæring om revisionsklausul for tilsagn om tilskud til fastholdelse af vådområder, naturlige vandstandsforhold og lavbundsområder**

**(Tilsagnstype 74, 75, 76, 77 og 78)**

**25 meters beskyttelseszoner omkring vandboringer**

Hvis der i perioden 1. september 2022 – 31. august 2023 etableres en ny vandindvindingsboring[[1]](#footnote-1) på arealer, der er omfattet af visse tilsagn om tilskud til fastholdelse af vådområder, naturlige vandstandsforhold og lavbundsområder, skal tilsagnet revideres, fordi basisbetingelserne (baseline) ændres. Det fremgår af miljøbeskyttelsesloven,[[2]](#footnote-2) at anvendelse af pesticider, dyrkning og gødskning til erhvervsmæssige og offentlige formål ikke må foretages inden for en radius på 25 meter fra en boring, der indvinder grundvand til almene vandforsyningsanlæg. Da basisbetingelserne for tilsagnet ændres, bortfalder tilsagnet for arealet inden for en radius af 25 meter fra boringen (beskyttelseszonen). Tilsagnsarealet bortfalder uden krav om tilbagebetaling af tidligere udbetalt tilskud.

Hvis du ikke kan acceptere, at tilsagnet bortfalder for de arealer, der ligger inden for beskyttelseszonen, skal du udfylde og indsende denne erklæring til Landbrugsstyrelsen. Husk at vedlægge markkort med indtegning af boringen og beskyttelseszonen på de tilsagnsmarker, hvor vandboring og beskyttelseszone ligger. Hvis Landbrugsstyrelsen godkender din erklæring, bortfalder hele tilsagnet, som erklæringen vedrører. Når tilsagnet bortfalder som følge af revisionsklausulen, kræver vi ikke tilbagebetaling af tidligere udbetalt tilskud. Når tilsagnet bortfalder, vil du ikke modtage udbetaling for tilsagnsåret 1. september 2022 – 31. august 2023 og efterfølgende tilsagnsår.

I den tilhørende vejledning kan du læse mere om betingelserne for at anvende erklæringen.

**Den udfyldte og underskrevne erklæring, dokumentation fra vandforsyningsselskab/kommune om, hvornår boringen er etableret og markkort skal være modtaget senest 21. april 2023 hos Landbrugsstyrelsen, Augustenborg Slot 3, 6440 Augustenborg eller på mail:**

[**arealtilskud@lbst.dk**](mailto:arealtilskud@lbst.dk)**.**

|  |  |  |
| --- | --- | --- |
| **Brug af revisionsklausulen 2023 – tilsagn givet under LDP 2014-2020**  (jf. artikel 48 i Europa-Parlamentets og Rådets forordning (EU) nr. 1305/2013 af 17. december 2013) | | |
| **1. Oplysning om tilsagnshaver** |  | |
| Navn: | CVR-nr.: | Evt. P-nr.: |
|  |  |  |
| Adresse: | CPR-nr. (Udfyldes kun, hvis du **ikke** har et CVR-nr.): | |
|  |  | |
| Postnr.: | Tlf. nr.: | |
|  |  | |
| By: | E-mail: | |
|  |  | |

|  |  |  |  |
| --- | --- | --- | --- |
| **Anfør journalnummer og udløbsår for de tilsagn som erklæringen skal omfatte.**  (Et tilsagn omfatter alle marker med tilsagn under samme tilskudsordning og med samme udløbsår.) | | | |
| Journalnummer: | | Udløbsår: |  |
|  | |  |  |
|  |  | | |
| **1:** |  | | |
|  |  | | |
| **2:** |  | | |
|  |  | | |
| **3:** |  | | |
|  |  | | |
| **4:** |  | | |

|  |
| --- |
| Dato:  /  / Underskrivers navn: |
| Underskrift: |
|  |
| Oplysninger fra denne erklæring vil blive brugt af Landbrugsstyrelsen til sagsbehandling og administration. Mere information om, hvordan Landbrugsstyrelsen opfylder reglerne i forordning (EU) 2016/679 af 27. april 2016 (databeskyttelsesforordningen) og lov om supplerende bestemmelser til databeskyttelsesforordningen (databeskyttelsesloven) findes i ["Vejledning om fastholdelse af vådområder, naturlige vandstandsforhold og lavbundsområder".](https://lbst.dk/tilskud-selvbetjening/tilskudsguide/fastholdelse-af-vaadomraader-naturlige-vandstandsforhold-og-lavbundsomraader-tilsagnstype-74-75-76-77-og-78-20-aarigt-tilsagn#c5808) |

**Vejledning om erklæring om revisionsklausul for tilsagn om tilskud til fastholdelse af vådområder, naturlige vandstandsforhold og**

**lavbundsområder**

**25 meters beskyttelseszoner omkring vandindvindingsboringer**

**Baggrund**

Hvis der i perioden 1. september 2022 – 31. august 2023 etableres en ny vandindvindingsboring omfattet af miljøbeskyttelseslovens § 21 b, stk. 1, på et areal omfattet af tilsagn om tilskud til fastholdelse af vådområder, naturlige vandstandsforhold og lavbundsområder, skal tilsagnet revideres, da de såkaldte basisbetingelser (baseline) ændres.[[3]](#footnote-3)

Efter miljøbeskyttelseslovens § 21 b, stk. 1, må anvendelse af pesticider, dyrkning og gødskning til erhvervsmæssige og offentlige formål ikke foretages inden for en radius på 25 meter fra en vandboring (beskyttelseszonen), der indvinder grundvand til almene vandforsyningsanlæg.[[4]](#footnote-4) Et alment vandforsyningsanlæg er et anlæg, der forsyner eller har til formål at forsyne mindst 10 ejendomme.

Tilsagn om tilskud til fastholdelse af vådområder, naturlige vandstandsforhold og lavbundsområder givet under Landdistriktsprogrammet 2014-2020 kompenserer allerede for et eller flere af de samme forbud, som miljøbeskyttelseslovens § 21 b, stk. 1 indfører i beskyttelseszonen. Bestemmelsen ændrer derfor baseline for arealet i beskyttelseszonen. Revisionen af tilsagnet består i, at tilsagn om tilskud bortfalder for arealer, der inden for det pågældende tilsagnsår bliver omfattet af beskyttelseszonen omkring vandboringen.

**Hvad skal du gøre?**

Hvis du har et tilsagnsareal, der bliver omfattet af en beskyttelseszone, kan du vælge mellem:

1. **At acceptere revisionen:** Det betyder, at tilsagnet opretholdes, men tilsagnsarealet reduceres med arealet inden for beskyttelseszonen. Der vil fortsat være tilsagn på det areal, som ligger rundt om beskyttelseszonen og på øvrige marker, som indgår i tilsagnet. Du skal derfor fortsat overholde kriterier for støtteberettigelse, udbetalingsbetingelser, forpligtelser og andre forpligtelser på tilsagnsarealet, herunder indberette tilsagnsarealet i Fællesskemaet.

Der vil ikke være krav om tilbagebetaling for arealet med beskyttelseszonen, som bortfalder som følge af revisionen.

Hvis du vil acceptere revisionen, skal du ikke foretage dig noget og du skal ikke indsende denne erklæring.

1. **At indsende erklæring:** Det betyder, at hele tilsagnet,[[5]](#footnote-5) der er omfattet af erklæringen, ophører uden krav om tilbagebetaling af tidligere udbetalt tilskud. Se nærmere nedenfor.

**Betingelser for at anvende erklæringen om revisionsklausul**

Du kan kun bruge erklæringen, hvis du har et eller flere af følgende tilsagn, hvor der i løbet af tilsagnsåret 1. september 2022 – 31. august 2023 bliver etableret en vandboring omfattet af miljøbeskyttelseslovens § 21 b, stk. 1:

* Tilsagn om tilskud til fastholdelse af statslige kvælstofvådområder (tilsagnstype 74)
* Tilsagn om tilskud til fastholdelse af kommunale kvælstofvådområder (tilsagnstype 75)
* Tilsagn om tilskud til fastholdelse af fosforvådområder (tilsagnstype 76)
* Tilsagn om tilskud til fastholdelse af naturlige vandstandsforhold (tilsagnstype 77)
* Tilsagn om tilskud til fastholdelse af lavbundsområder (tilsagnstype 78)

Hvis du indsender erklæringen, betyder det, at alle arealer i tilsagnet bortfalder uden krav om tilbagebetaling. Vær opmærksom på, at hvis vi ved kontrol har konstateret overtrædelser forud for indsendelse af erklæring, vil disse overtrædelser blive behandlet efter sanktionsreglerne.

Du kan ikke gøre brug af erklæringen for en allerede eksisterende boring, der er etableret forud for 1. september 2022. Hvis der i et efterfølgende tilsagnsår etableres en ny boring på tilsagnsarealet, får du en ny mulighed for at gøre brug af revisionsklausulen.

**Sådan indgiver du erklæringen**

Du skal gøre følgende, hvis du vil bruge erklæringen:

1. Du skal bruge erklæringen, som du finder på side 1 i dette dokument. Erklæringen skal indeholde oplysninger om tilsagnets journalnummer, udløbsår for tilsagnet, markbloknummer og marknummer på den eller de marker, hvor der er etableret en vandboring.
2. Du skal vedlægge dokumentation fra vandforsyningsselskab/kommune om, hvornår boringen er etableret.
3. Du skal også vedlægge et markkort med indtegningen af vandboringen. Markkortet skal være i målforholdet 1:5.000 og markblokke, marknumre samt målforhold skal fremgå af markkortet.

Erklæringen skal være modtaget i Landbrugsstyrelsen senest den 21. april 2023. I særlige tilfælde kan vi dispensere fra den anførte frist for indgivelse af erklæringen.

Erklæringen skal indgives af den person, der ved fristens udløb, som ejer eller forpagter, driver de tilsagnsarealer, der er omfattet af erklæringen, og som er registreret i Landbrugsstyrelsen som tilsagnshaver eller i tilfælde af producentskifte vil indtræde i tilsagnet. Erklæringen skal være underskrevet af ovennævnte eller en repræsentant.

Erklæringen må ikke vedhæftes Fællesskema, men skal indsendes som almindelig post eller pr. e-mail. Erklæringen skal sendes til Landbrugsstyrelsen, Augustenborg Slot 3, 6440 Augustenborg eller pr. e-mail til [arealtilskud@lbst.dk](mailto:arealtilskud@lbst.dk). Hvis du indsender erklæringen pr. e-mail, vil det være en fordel, hvis du i emnefeltet skriver: ”Erklæring vedrørende revisionsklausul - beskyttelseszoner omkring vandboringer”.

**Ophør af tilsagn, der er omfattet af erklæringen**

Hvis vi kan godkende din erklæring, ophører tilsagnet med virkning fra 1. september 2022. Der vil ikke være krav om tilbagebetaling af tidligere udbetalt tilskud. Hvis det derimod konstateres, at der for perioden forud for bortfaldet er uretmæssigt udbetalte beløb, vil disse blive krævet tilbagebetalt.

**Ingen udbetaling i 2023**

Bemærk, at hvis dit tilsagn bortfalder som følge af anvendelse af erklæringen, bortfalder tilsagnet fra den 1. september 2022. Det betyder, at du ikke vil modtage tilskud for udbetalingsåret 2023 og frem. Husk dog, at du fortsat skal indberette dine tilsagnsarealer i Fællesskema 2023 og søge om udbetaling for at undgå bortfald og tilbagebetaling i tilfælde af, at vi ikke kan godkende din erklæring. Hvis vi kan godkende din erklæring, vil anmodningen om udbetaling for det pågældende tilsagn blive annulleret.

**Retsgrundlag**

Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005.

Lovbekendtgørelse nr. 100 af 19. januar 2022 om miljøbeskyttelse med senere ændringer.

Bekendtgørelse nr. 1850 af 15. december 2015 om tilskud til fastholdelse af vådområder, naturlige vandstandsforhold og lavbundsområder med senere ændringer.

1. Der skal være tale om en vandindvindingsboring omfattet af miljøbeskyttelseslovens § 21 b, stk. 1. [↑](#footnote-ref-1)
2. Jf. § 21 b, stk. 1, i lov om miljøbeskyttelse. [↑](#footnote-ref-2)
3. Jf. artikel 48 i Europa-Parlamentets og Rådets forordning (EU) nr. 1305/2013 af 17. december 2013. [↑](#footnote-ref-3)
4. Jf. § 21 b, stk. 1 i lov om miljøbeskyttelse. [↑](#footnote-ref-4)
5. Tilsagnet omfatter alle marker med tilsagn under samme tilskudsordning og med samme udløbsår. [↑](#footnote-ref-5)